Valentin Kordas

Valentin Kordas (sündinud 31. detsembril 1998 Sillamäel) on eesti võrkpallur. Ta on esindanud Eesti võrkpallikoondist ning alates hooajast 2024/25 mängib ta Eesti meistriliiga klubis Bigbank Tartu. Kordas hakkas võrkpalliga tegelema isa kõrval rahvaliiga trennides. Esimest korda läks ta omaealiste võrkpallitrenni 9-aastaselt Narva Spordikooli Energia Andrei Mihhinini käe alla. Ta on Spordikooliga kroonitud U14 vanuseklassi Eesti meistriks ja U16 vanuseklassi Eesti karikavõitjaks. Kordas teenis esmakordselt kutse Eesti võrkpallikoondisesse 2021. aasta suvel, kui sai koosseisu kontrollmängudes Läti võrkpallikoondisega, kuid suurematel turniiridel koosseisu ei mahtunud. 2022. aastal kutsuti ta Eesti võrkpallikoondise laagrisse ning kuulus koondise koosseisu ka Euroopa Kuldliiga alagrupimängudel. Hooajal 2016/17 alustas Kordas meistriliiga tasemel klubivõrkpallikarjääri TTÜ (hilisema nimega TalTechi) võrkpallimeeskonnas nurgaründajana ning esindas klubi kokku neli hooaega. Hooajal 2020/21 oli ta olude sunnil diagonaalründaja. Medalid jäid tal meeskonnaga võitmata. Hooajaks 2021/22 vahetas Kordas Eesti siseselt klubi ning siirdus Tartu klubisse Bigbank Tartu põhidiagonaalründajaks. Klubi osales CEV Meistrite Liiga ja CEV Cupi eelringides, kuid kummaski sarjas põhiturniirile pääseda ei õnnestunud. Klubi võitis kõik kohalikud sarjad: Eesti karikavõistlused, Eesti meistrivõistlused ja Credit24 Meistriliiga. Kordas valiti Credit24 Meistriliiga 2022. aasta veebruaris kuu parimaks mängijaks ja üldiselt liiga hooaja parimaks diagonaalründajaks. Hooajaks 2022/23 sõlmis ta oma esimese välislepingu ning siirdus mängima Itaalia esiliiga klubisse Motta di Livenza. Klubi hooaeg algas väga kehvasti ning kuigi hooaja teine pool möödus paremini, lõpetati Itaalia esiliiga viimasel kohal, mis tähendas klubi langemist Itaalia teise liigasse järgnevaks hooajaks. Kordas oli meeskonna üks põhiründajatest, mängides vastavalt vajadusele diagonaal- või nurgaründaja positsioonil. Hooajaks 2023/24 palgati ta Šveitsi meistriliigaklubisse Genfi Genois nurgaründaja positsioonile. Samal hooajal mängis klubis ka Eesti noortekoondislane Joosep Kurik. Hooaega alustati Šveitsi superkarika võiduga, kus Kordas valiti ka mängu kõige väärtuslikumaks mängijaks. Hooaja alguse edu aga jätkata ei suudetud. CEV Cupis jäädi pidama 1/8 finaali. Šveitsi karikavõistlustel 1/8 finaalis hilisemale finalistile. Šveitsi meistriliigat hooaja alguses juhiti, kuid põhiturniir lõpetati kolmandal kohal. Veerandfinaalist aga edasi ei pääsetud ning liiga lõpetati kuuenda kohaga. Kordas oli meeskonna üks põhimängijaid ning meeskonna suurim punktitooja läbi hooaja. Balti liiga 2021/22 Bigbank Tartuga Riikide meistrivõistlused 2021/22 Eesti meistrivõistlused Bigbank Tartuga Riikide karikavõistlused 2021/22 Eesti karikavõistlused Bigbank Tartuga 2023/24 Šveitsi superkarikas Genfi Genoisiga Individuaalsed auhinnad 2021/22 Balti liiga parim diagonaalründaja 2023/24 Šveitsi superkarikavõistluste kõige väärtuslikum mängija Karl Juhkami: Kaheksa aastat bussisõitu, keelebarjäärist läbimurdmine ning töö laos ja Maximas – seda kõike võrkpalli nimel! Postimees, 20.04.2022. Valentin Kordas on tagasi Bigbank Tartus! Bigbank Tartu Volleyball Club Instagram, 18.05.2024. Valentin Kordas Sporditulemused (vaadatud 09.06.2024). Karl Rinaldo: Supermängu teinud Kordas: tahan vaadata, kas mul on koondisele vastav tase või mitte Võrkpall24, 09.04.2021. Võrkpallikoondis kontrollib vormi Avo Keele juhendatava Läti vastu ERR, 18.05.2021. Võrkpallikoondis koguneb aprillis noore koosseisuga ERR, 21.03.2022. Peatreener Soli enne kohtumist Lätiga: pole vaja liigselt põdeda ERR, 27.05.2022. Mariel Gregor: Saaremaa suur tulemine, Selveri ja Järvamaa hõredad read ehk klubihooaeg läheneb suure hooga Postimees arhiiv, 19.06.2017. Karl Rinaldo: VIDEO | Valentin Kordas vedas TalTechi hooaja esimese suurüllatuseni! Võrkpall24, 27.09.2020. Reijo Mälton: Tartu Bigbank tõi enda ridadesse koondise debütandi Võrkpall24, 03.05.2021. Reijo Mälton: Tartu publik nägi taas suurepärast matši, kuid Bigbanki jaoks on tänavune euroteekond lõppenud, lisatud intervjuu Kordasega Võrkpall24, 10.11.2021. Karl Juhkami: Tartu Bigbanki võimas aasta: kolm tiitlit ning kõigest üheksa ära antud geimi Postimees, 07.04.2022. Credit 24 meistriliiga kuu parimaks valiti Tartu diagonaalründaja Postimees, 13.03.2022. Finaalis TalTechist jagu saanud Tartu Bigbank krooniti Credit24 Meistriliiga võitjaks! Eesti Võrkpalli Liit, 26.02.2022. Eesti koondise võrkpallur hakkab mängima Itaalia esiliigas ERR, 08.07.2022. Võrkpallurid välismaal: Laak teenis Prantsusmaal karikahõbeda ERR, 03.04.2023. Dans le chambardement, Chenois Volley reste ambitieux Chenois Volley, 13.06.2023. Karl Juhkami: Eesti koondislane tassis koduklubi hooaja esimese karikani Postimees, 14.10.2023. Kordas ja Kurik langesid CEV Cupil konkurentsist ERR, 23.12.2023. Kordas ja Kurik jäid Šveitsis napilt poolfinaalist välja ERR, 04.03.2024. Tammearu alustas Prantsusmaal veerandfinaale vägeva esitusega ERR, 01.04.2024. Die Mobiliar Topscorer Saison 2023/2024 Swiss Volley (vaadatud 09.06.2024). Valentin Kordas Mängija profiil CEV kodulehel Valentin Kordas Volleybox Valentin Kordas Eesti Võrkpalli Liit